મુલુંડ-વેસ્ટના જવાહરલાલ નેહરુ માર્ગ પર આવેલા અપના બઝાર બસ-સ્ટૉપ પાસે થોડા સમય પહેલાં પાણીની નવી પાઇપલાઇન નાખવા માટે રસ્તો ખોદવામાં આવ્યો હતો. ત્યાર બાદ ખોદેલા રસ્તાને સુધરાઈના વૉટર ડિપાર્ટમેન્ટે ભરવાને બદલે ખુલ્લો મૂકી દીધો હતો. એ સિવાય ગેરકાયદે પાર્કિંગ અને ફુટપાથ પર વેરણછેરણ પડેલાં શૂઝના ઢગલાને લીધે બસના ડ્રાઇવર અને મુસાફરોને અહીં અનેક સમસ્યાનો સામનો કરવો પડે છે.